1. maijs

1. maijs ir gada 121. diena pēc Gregora kalendāra (122. garajā gadā). Līdz gada beigām ir atlikušas 244 dienas.

Vārda dienas 
Ziedonis

Notikumi 
 1707. gads — beidza pastāvēt Skotijas karaliste.
 1851. gads — tika atklāta Lielā izstāde Kristāla pilī, Londonā.
 1898. gads — Spānijas—ASV karš: ASV Jūras kara flote sakāva spāņu floti Manilas līča kaujā.
 1920. gads — uz pirmo sēdi sanāca Latvijas Satversmes sapulce.
 1931. gads — Ņujorkā, ASV pabeigta Empire State Building ēkas celtniecība.
 1945. gads — Otrais pasaules karš:
 Hamburgas Radio paziņoja, ka Ādolfs Hitlers ir kritis kaujā, "...cīnoties ar boļševismu līdz pēdējam elpas vilcienam";
 Jozefs Gebelss un viņa sieva izdarīja pašnāvību pēc tam, kad bija nogalinājuši sešus savus bērnus;
 Dienvidslāvijas 4. armijas karavīri kopā ar slovēņu 9. korpusu iegāja Triestē.
 1948. gads — dibināta Korejas Tautas Demokrātiskā Republika.
 1960. gads — PSRS teritorijā notriekta ASV izlūklidmašīna U-2 ar pilotu Frensisu Pauersu, kas izraisīja diplomātisku krīzi.
 1979. gads:
 Grenlande ieguva pašpārvaldes tiesības;
 pieņemts pašreizējais Māršalu salu karogs.
 2004. gads — Čehija, Igaunija, Kipra, Latvija, Lietuva, Malta, Polija, Slovākija, Slovēnija un Ungārija kļuva par pilntiesīgām Eiropas Savienības dalībvalstīm.

Dzimuši 
 1218. gads — Rūdolfs I (Rudolf I), Vācijas karalis (miris 1291. gadā)
 1769. gads — Arturs Velzlijs (Arthur Wellesley), britu karavīrs un politiķis (miris 1852. gadā)
 1875. gads — Deivids Hols (David Hall), amerikāņu vieglatlēts, olimpiskās bronzas medaļas ieguvējs vieglatlētikā (miris 1972. gadā)
 1895. gads — Nikolajs Ježovs (Николай Ежов), padomju drošības dienesta darbinieks (miris 1940. gadā)
 1909. gads — Endels Pūseps (Endel Puusepp), igauņu PSRS lidotājs, politiķis (miris 1996. gadā)
 1916. gads — Glenns Fords (Glenn Ford), kanādiešu aktieris (miris 2006. gadā)
 1923. gads — Džozefs Hellers (Joseph Heller), ASV rakstnieks (miris 1999. gadā)
 1925. gads — Skots Kārpenters (Scott Carpenter), ASV kosmonauts (miris 2013. gadā)
 1948. gads — Mihails Vasiļonoks, Latvijas hokejists (miris 2023. gadā)
 1957. gads — Kaspars Dimiters, latviešu mūziķis
 1969. gads — Vess Andersons (Wes Anderson), ASV kinoscenārists
 1981. gads — Aļaksandrs Hļebs (Аляксандр Глеб), Baltkrievijas futbolists

Miruši 
 408. gads — Arkādijs (Ἀρκάδιος), Austrumromas imperators (dzimis 377. gadā)
 1308. gads — Albrehts I (Albrecht I.), Vācijas karalis (dzimis 1255. gadā)
 1555. gads — Marcels II (Marcellus II), Romas pāvests (dzimis 1501. gadā)
 1574. gads — Pijs V (Pius V), Romas pāvests (dzimis 1504. gadā)
 1904. gads — Antonīns Dvoržāks (Antonín Dvořák), čehu komponists (dzimis 1841. gadā)
 1945. gads:
 Vilhelms Burgdorfs (Wilhelm Burgdorf), vācu ģenerālis (dzimis 1895. gadā)
 Jozefs Gebelss (Joseph Goebbels), vācu politiķis (dzimis 1897. gadā)
 1950. gads — Žoržs Leijē (Georges Leuillieux), franču peldētājs un ūdenspolo spēlētājs, olimpiskās bronzas medaļas ieguvējs (dzimis 1879. gadā)
 1994. gads — Airtons Senna (Ayrton Senna), Brazīlijas autosportists (dzimis 1960. gadā)
 2011. gads — Osama bin Ladens (أسامة بن محمد بن عوض بن لادن), arābu terorists (dzimis 1957. gadā)
 2021. gads — Īvs Šeilans (Yves Cheylan), franču šaha problēmists (dzimis 1938. gadā)

Svētku un piemiņas dienas 
 Darba svētki
 Latvijas Satversmes sapulces sasaukšanas diena (Konstitūcijas diena) (Latvija)

Maijs